Arno Carstens hoor eers later sy lotArno Carstens (L) en sy regsverteenwoordiger Milton de la Harpe tydens ‘n vorige verskyning Foto: SAPA Carstens het Woensdag in die Kaapse distrikshof verskyn. Landdros Nasha Banwari het slotbetoë aangehoor en die saak tot 4 November uitgestel vir uitspraak. Staatsaanklaer Andi Hess het Woensdag aangevoer dat daar meer as genoeg bewyse is om Carstens aan dronkbestuur skuldig te bevind. Sy het gesê Carstens het besluit om nie in sy eie verdediging te getuig nie. Volgens Hess is die staat verplig om die saak bo redelike twyfel te bewys en dat sy dit gedoen het. Milton de la Harpe, Carstens se regsverteenwoordiger, het die geldigheid van die bloedtoetse wat op Carstens gedoen is betwis en aangevoer dat niemand wat by die proses betrokke was die korrekte prosedures gevolg het nie. Volgens De la Harpe kon die verkeersbeamptes wat Carstens agtervolg het voor hulle hom af getrek het, nie eers kon aandui waar hulle sy motor die eerste keer gewaar het nie. Hy het gesê dit het die owerhede langer as vier maande geneem om die bloedmonsters te ontleed. Carstens het vroeër onskuldig gepleit op ŉ aanklag van dronkbestuur, alternatiewelik om met ŉ bloedalkoholvlak van 0.20% te bestuur. Die staat het deur sy ondersoek die 0.20%-vlak bepaal. Die wettige perk is 0.05%. Carstens is in Desember 2010 in hegtenis geneem nadat verkeersbeamptes hom van die pad af getrek het. Lees ook: Arno Carstens se dronkbestuursaak hervat Arno Carstens weer in hof vir dronkbestuur Geen verdere getuies in Arno Carstens-saak Arno Carstens se dronkbestuursaak hervat Arno Carstens: Saak duur voort Arno Carstens se saak wéér uitgestel Arno Carstens se bloedtoetse was glo “akkuraat” Arno Carstens se bloedmonster bevraagteken Arno Carstens: Onreëlmatighede in bloedtoetse Sanger weer in hof oor dronkbestuur Sanger se hofsaak uitgestel Arno Carstens in hof oor “dronkbestuur”